《清明日风雨过士登斋中小饮得花字》
明代·王伯稠

清明萧瑟送春华，短屐欣过仲蔚家。
小语轻寒来燕子，半含微雨出桃花。
蝶飞幻梦何须较，蚁尽深杯可再赊。
浇却北邙坟草湿，白杨愁鬼哭烟沙。

作者简介：苏州府昆山人，字世周。少随父入京师，为顺天府诸生。在京见城阙戚里之盛，辄有歌咏，号神童。东归后闲居僧舍，常经月不窥户。诗名大噪，好事者争相传写。